title: A Tanács (EU) 2015/1032 határozata (2015. május 7.) az Európai Unió és a Dominikai Közösség közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról

text:
               3.7.2015

               HU

               Az Európai Unió Hivatalos Lapja

               L 173/19

         A TANÁCS (EU) 2015/1032 HATÁROZATA
   (2015. május 7.)
   az Európai Unió és a Dominikai Közösség közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben a 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               Az 509/2014/EU európai parlamenti és tanácsi rendelet (1) átsorolta a Dominikai Közösségre tett utalást az 539/2001/EK tanácsi rendelet (2) I. mellékletéből a II. mellékletébe.

               (2)

               A Dominikai Közösségre tett utaláshoz lábjegyzet tartozik, amely szerint a vízumkötelezettség alóli mentességet az Európai Unióval kötendő vízummentességi megállapodás hatálybalépésének időpontjától kell alkalmazni.

               (3)

               2014. október 9-én a Tanács határozatot fogadott el, amelyben felhatalmazta a Bizottságot a Dominikai Közösséggel való, az Európai Unió és a Dominikai Közösség közötti, a rövid távú tartózkodásra jogosító vízumok alóli mentességről szóló megállapodás (a továbbiakban: a megállapodás) megkötésére irányuló tárgyalások megkezdésére.

               (4)

               A megállapodással kapcsolatos tárgyalások 2014. november 12-én kezdődtek, és a megállapodás levélváltás útján történő, 2014. december 11-i parafálásával sikeresen lezárultak.

               (5)

               A megállapodást az Unió nevében alá kell írni, és a megállapodáshoz csatolt nyilatkozatokat az Unió nevében jóvá kell hagyni. A megállapodást az aláírásának napjától a hivatalos megkötéséhez szükséges eljárások befejezéséig ideiglenesen alkalmazni kell.

               (6)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (7)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és a Dominikai Közösség közötti, a rövid távú tartózkodásra jogosító vízumok alóli mentességről szóló megállapodásnak (a továbbiakban a megállapodás) az Unió nevében történő aláírására a Tanács felhatalmazást ad, feltételezve a megállapodás megkötését.
   A megállapodás szövegét csatolták e határozathoz.
   2. cikk
   Az e határozathoz csatolt nyilatkozatokat az Unió nevében a Tanács jóváhagyja.
   3. cikk
   A Tanács elnöke felhatalmazást kap arra, hogy kijelölje a megállapodásnak az Unió nevében történő aláírására jogosult személy(eke)t.
   4. cikk
   A megállapodást az aláírásának időpontjától (5) a megkötéséhez szükséges eljárások befejezéséig ideiglenesen alkalmazni kell.
   5. cikk
   Ez a határozat az elfogadásának napján lép hatályba.

      Kelt Brüsszelben, 2015. május 7-én.

            a Tanács részéről

            az elnök

         E. RINKĒVIČS

      (1)  Az Európai Parlament és a Tanács 509/2014/EU rendelete (2014. május 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról szóló 539/2001/EK tanácsi rendelet módosításáról (HL L 149., 2014.5.20., 67. o.).

      (2)  A Tanács 539/2001/EK rendelete (2001. március 15.) a külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országainak felsorolásáról (HL L 81., 2001.3.21., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: A Tanács (EU) 2016/268 határozata (2016. február 12.) az Európai Unió és Saint Lucia közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről

text:
               27.2.2016

               HU

               Az Európai Unió Hivatalos Lapja

               L 52/3

         A TANÁCS (EU) 2016/268 HATÁROZATA
   (2016. február 12.)
   az Európai Unió és Saint Lucia közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben a 218. cikke (6) bekezdése második albekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság az Európai Unió nevében tárgyalásokat folytatott Saint Luciával a rövid távú tartózkodásra jogosító vízumok alóli mentességről szóló megállapodásról (a továbbiakban: a megállapodás).

               (2)

               Az (EU) 2015/1031 tanácsi határozattal (2) összhangban a megállapodást 2015. május 28-án aláírták és azóta ideiglenesen alkalmazzák.

               (3)

               A megállapodás szakértői vegyes bizottságot hoz létre a megállapodás igazgatása céljából. Az Uniót e vegyes bizottságban a Bizottság képviseli, amelyet a tagállamok képviselőinek kell támogatniuk.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt e határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt e határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és Saint Lucia közötti, a rövid távú tartózkodásra jogosító vízumok alóli mentességről szóló megállapodást az Unió nevében a Tanács jóváhagyja.
   2. cikk
   A megállapodás 8. cikkének (1) bekezdésében előírt értesítést az Unió nevében a Tanács elnöke teszi meg (5).
   3. cikk
   A megállapodás 6. cikke szerint létrehozott szakértői vegyes bizottságban a tagállamok képviselőinek támogatásával a Bizottság látja el az Unió képviseletét.
   4. cikk
   Ez a határozat az elfogadásának napján lép hatályba.

      Kelt Brüsszelben, 2016. február 12-én.

            a Tanács részéről

            az elnök

         J.R.V.A DIJSSELBLOEM

      (1)  2015. december 15-i egyetértés (a Hivatalos Lapban még nem tették közzé).

      (2)  A Tanács (EU) 2015/1031 határozata (2015. május 7.) az Európai Unió és Saint Lucia közötti, a rövid távú tartózkodásra jogosító vízumok alóli mentességről szóló megállapodásnak az Európai Unió nevében történő aláírásáról és az ideiglenes alkalmazásáról (HL L 173., 2015.7.3., 10. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A Tanács Főtitkársága gondoskodik a megállapodás aláírása napjának az Európai Unió Hivatalos Lapjában való közzétételéről.


title: 2011/457/EU: A Tanács határozata ( 2011. július 19. ) az Európai Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken (MEDIA Mundus) folytatott együttműködésről szóló 31. jegyzőkönyvének módosításával kapcsolatosan képviselendő álláspontjáról

text:
               26.7.2011

               HU

               Az Európai Unió Hivatalos Lapja

               L 194/2

         A TANÁCS HATÁROZATA
   (2011. július 19.)
   az Európai Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken (MEDIA Mundus) folytatott együttműködésről szóló 31. jegyzőkönyvének módosításával kapcsolatosan képviselendő álláspontjáról
   (2011/457/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 166. és 173. cikkére, valamint 218. cikke (9) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (1) (a továbbiakban: az EGT-megállapodás) 31. jegyzőkönyve az egyes, a négy alapszabadságon kívül eső területeken folytatott együttműködésre vonatkozó rendelkezéseket és szabályokat tartalmaz.

               (2)

               Indokolt kiterjeszteni a megállapodás szerződő felei közötti együttműködést a harmadik országok audiovizuális szakembereivel folytatott együttműködés programjának (MEDIA Mundus) létrehozásáról szóló, 2009. október 21-i 1041/2009/EK európai parlamenti és tanácsi határozatra (2).

               (3)

               Az EGT-megállapodás 31. jegyzőkönyvét ennek megfelelően módosítani kell.

               (4)

               Az Uniónak az EGT Vegyes Bizottságban képviselendő álláspontjának a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT Vegyes Bizottságban az EGT-megállapodás 31. jegyzőkönyvének tervezett módosításával kapcsolatosan képviselendő álláspontjának az e határozathoz mellékelt EGT vegyes bizottsági határozattervezeten kell alapulnia.
   2. cikk
   Ez a határozat elfogadásának napján lép hatályba.

      Kelt Brüsszelben, 2011. július 19-én.

            a Tanács részéről

            az elnök

         M. SAWICKI

      (1)  HL L 1., 1994.1.3., 3. o.

      (2)  HL L 288., 2009.11.4., 10. o.

      TERVEZET
      AZ EGT VEGYES BIZOTTSÁG …/2011 HATÁROZATA
      (…)
      az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 86. és 98. cikkére,
      mivel:

                  (1)

                  A megállapodás 31. jegyzőkönyvét a …-i …/… EGT vegyes bizottsági határozat (1) módosította.

                  (2)

                  Indokolt kiterjeszteni a megállapodás szerződő felei közötti együttműködést a harmadik országok audiovizuális szakembereivel folytatott együttműködés programjának (MEDIA Mundus) létrehozásáról szóló, 2009. október 21-i 1041/2009/EK európai parlamenti és tanácsi határozatra (2).

                  (3)

                  A megállapodás 31. jegyzőkönyvét ezért módosítani kell, hogy létrejöhessen ez a kiterjesztett együttműködés. A módosítást 2011. január 1-jétől kell alkalmazni,

            ELFOGADTA EZT A HATÁROZATOT:
      1. cikk
      A megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyve 9. cikkének (4) bekezdése az alábbi francia bekezdéssel egészül ki:

                  „—

                     32009 D 1041: az Európai Parlament és a Tanács 2009. október 21-i 1041/2009/EK határozata a harmadik országok audiovizuális szakembereivel folytatott együttműködés programjának (MEDIA Mundus) létrehozásáról (HL L 288., 2009.11.4., 10. o.).
                  Liechtenstein mentesül a programban való részvétel és az e programhoz való pénzügyi hozzájárulás alól.”

            2. cikk
      Ez a határozat azt a napot követő napon lép hatályba, hogy az EGT Vegyes Bizottság a megállapodás 103. cikkének (1) bekezdésében előírt utolsó bejelentést megkapta (3).
      Ezt a határozatot 2011. január 1-jétől kell alkalmazni.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt …, …-án/-én.

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L …

         (2)  HL L 288., 2009.11.4., 10. o.

         (3)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: A Bizottság határozata (2003. június 23.) a Kanada által a borok egyes földrajzi árujelzői tekintetében fenntartott kereskedelmi gyakorlatból álló kereskedelmi akadályra vonatkozó vizsgálati eljárás felfüggesztéséről

text:
11/47. kötet         HU                               Az Európai Unió Hivatalos Lapja                                                   139
32003D0502
L 170/29                                          AZ EURÓPAI UNIÓ HIVATALOS LAPJA                                                  2003.7.9.
                                                     A BIZOTTSÁG HATÁROZATA
                                                             (2003. június 23.)
             a Kanada által a borok egyes földrajzi árujelzői tekintetében fenntartott kereskedelmi gyakorlatból álló
                                 kereskedelmi akadályra vonatkozó vizsgálati eljárás felfüggesztéséről
                                                               (2003/502/EK)
AZ EURÓPAI KÖZÖSSÉGEK BIZOTTSÁGA,                                               alatt, a „Bordeaux” és a „Médoc” földrajzi jelzés jogosultjai
tekintettel az Európai Közösséget létrehozó szerződésre,                        kanadai piaci pozíciójukat súlyosan csökkentnek láthatják.
                                                                                E sérelem végül a „Bordeaux”- és a „Médoc”-bor termelői
tekintettel 356/95/EK rendelettel (1) módosított, a nemzetközi                  számára hátrányos kereskedelmi hatásokat eredményezhet.
kereskedelmi szabályok, különösen a Kereskedelmi Világszerve-                   Ezáltal megállapítható, hogy a rendelet 2. cikkének (4)
zet égisze alatt kialakított kereskedelmi szabályok alapján a                   bekezdése és 10. cikkének (4) bekezdése értelmében a
Közösséget megillető jogok gyakorlásának biztosítása érdekében                  C-57-es módosítás hátrányos kereskedelmi hatások okozá-
a közös kereskedelmi politika területén követendő közösségi eljá-               sával fenyegeti a panasztevőt
rások megállapításáról szóló, 1994. december 22-i 3286/94/EK
tanácsi rendeletre (2), és különösen annak 11. és 14. cikkére,           (7)    2003. február 12-én a rendelettel létrehozott tanácsadó
                                                                                bizottság megvizsgálta a vizsgálati eljárásról szóló végle-
mivel:                                                                          ges jelentést.
                                                                         (8)    2003. április 24-én a Bizottság a borok és szeszes italok
(1)    2001. december 6-án a CIVB (Conseil Interprofessionel du                 kereskedelméről szóló kétoldalú megállapodást parafált
       Vin de Bordeaux) a 3286/94/EK tanácsi rendelet (a továb-                 Kanadával, amely hatálybalépésétől hozzájárulna a Közös-
       biakban:„rendelet”) 4. cikke alapján panasszal élt.                      ségnek az e területen fennálló érdekei védelméhez. Külö-
(2)    A CIVB állítása szerint a Bordeaux és a Médoc közösségi                  nösen, e megállapodás – annak hatálybalépésétől kezdve –
       eladásait Kanadában a rendelet 2. cikke (1) bekezdése sze-               előírná a Kanadában „szokásosként” felsorolt nevek végle-
       rinti számos kereskedelmi akadály, azaz „harmadik ország                 ges eltörlését, beleértve a „Bordeaux”-t, „Médoc”-ot és
       által bevezetett vagy fenntartott kereskedelmi gyakorlat,                „Medoc”-ot.
       amelynek vonatkozásában nemzetközi kereskedelmi sza-              (9)    Ennek ellenére, az eljárás nem fejeződhet be a „Bordeaux”,
       bályok írnak elő fellépési jogot” gátolja.                               „Médoc” és „Medoc” elnevezéseknek a C-57-es módosítás
(3)    Az állítólagos akadály a kanadai védjegytörvény C-57-es                  szokásos elnevezéseket tartalmazó jegyzékéről történő
       módosításából ered, ami megfosztja a Bordeaux és a Médoc                 tényleges törléséig.
       földrajzi jelzéseket a szellemi tulajdonjogok kereskedelmi        (10)   A Bizottság úgy véli, hogy ezért megfelelő az eljárást fel-
       vonatkozásairól szóló WTO-megállapodásban (TRIPS) a                      függeszteni.
       borok földrajzi jelzéseire vonatkozóan megállapított
       oltalmi követelményeknek megfelelő szokásos oltalomtól.           (11)   Az e határozatban előírt intézkedések összhangban vannak
                                                                                a tanácsadó bizottság véleményével,
(4)    A Bizottság úgy határozott, hogy a panasz elégséges bizo-
       nyítékot tartalmazott egy vizsgálati eljárás megindításának
                                                                         A KÖVETKEZŐKÉPPEN HATÁROZOTT:
       igazolására. Az Európai Közösségek Hivatalos Lapjában (3)
       ennek megfelelő közleményt tettek közzé.
                                                                                Egyetlen cikk
(5)    A vizsgálat megerősítette a panasztevő arra vonatkozó jogi
       állítását, hogy a kanadai védjegytörvény C-57-es módosí-          A Kanada által a borok egyes földrajzi jelölései tekintetében
       tása megsérti a TRIPS 23.1 és 2, valamint a 24.3 (az úgy-         fenntartott kereskedelmi gyakorlatból álló kereskedelmi
       nevezett standstill-záradék) cikkét, és hogy e megsértések        akadályokra vonatkozó vizsgálati eljárást a Bizottság felfüggeszti.
       nem indokolhatók a TRIPS 24.6 cikke szerinti kivétel
       alapján.                                                          Kelt Brüsszelben, 2003. június 23-án.
(6)    A vizsgálati eljárás azt is megerősítette, hogy a bordeaux-i                                       a Bizottság részéről
       borok jelentékeny, kizárólag a Bordeaux/Médoc termék-
                                                                                Pascal LAMY
       névhez kapcsolható piaci részesedéssel rendelkeznek Kana-
       dában. Ha az ilyen vagyoni érték nem áll megfelelő oltalom                                           a Bizottság tagja
(1) HL L 41., 1995.2.32., 3. o.
(2) HL L 349., 1994.12.31., 71. o.
(3) HL C 124., 2002.5.25., 6. o.


title: 2011/659/CFSP: A Politikai és Biztonsági Bizottság EUJUST LEX-IRAQ/2/2011 határozata ( 2011. szeptember 30. ) az Európai Unió iraki integrált jogállamiság-missziója, az EUJUST LEX-IRAQ misszióvezetőjének kinevezéséről

text:
               7.10.2011

               HU

               Az Európai Unió Hivatalos Lapja

               L 263/16

         A POLITIKAI ÉS BIZTONSÁGI BIZOTTSÁG EUJUST LEX-IRAQ/2/2011 HATÁROZATA
   (2011. szeptember 30.)
   az Európai Unió iraki integrált jogállamiság-missziója, az EUJUST LEX-IRAQ misszióvezetőjének kinevezéséről
   (2011/659/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió iraki integrált jogállamiság-missziójáról (EUJUST LEX-IRAQ) szóló, 2010. június 14-i 2010/330/KKBP tanácsi határozatra (1) és különösen annak 9. cikke (2) bekezdésére,
   mivel:

               (1)

               A 2010/330/KKBP tanácsi határozat értelmében a Szerződés 38. cikkének megfelelően felhatalmazták a Politikai és Biztonsági Bizottságot, hogy meghozza az Európai Unió iraki integrált jogállamiság-missziója (EUJUST LEX-IRAQ) politikai ellenőrzésének és stratégiai irányításának a gyakorlására vonatkozó megfelelő határozatokat, beleértve a misszióvezető kinevezéséről szóló határozatot.

               (2)

               Az Unió külügyi és biztonságpolitikai főképviselője azt javasolta, hogy 2011. október 1-jétől HUSZÁR László dandártábornokot nevezzék ki az EUJUST LEX-IRAQ misszióvezetőjévé,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2011. október 1-jével HUSZÁR László dandártábornokot nevezi ki az EUJUST LEX-IRAQ misszióvezetőjévé.
   2. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 30-án.

            a Politikai és Biztonsági Bizottság részéről

            az elnök

         O. SKOOG

      (1)  HL L 149., 2010.6.15., 12. o.


title: 2007/675/EK: A Bizottság határozata ( 2007. október 17. ) az emberkereskedelemmel foglalkozó szakértői csoport létrehozásáról

text:
               20.10.2007

               HU

               Az Európai Unió Hivatalos Lapja

               L 277/29

      A BIZOTTSÁG HATÁROZATA

   (2007. október 17.)
   az emberkereskedelemmel foglalkozó szakértői csoport létrehozásáról
   (2007/675/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               Az emberkereskedelem elleni uniós szintű küzdelem megerősítése érdekében, valamint a Brüsszeli Nyilatkozattal (1) összhangban, amely kifejezte azt az igényt, hogy a Bizottság létrehozzon egy emberkereskedelemmel foglalkozó szakértői csoportot, a csoport a 2003/209/EK bizottsági határozattal létrejött. A tanácsadó csoport elnevezése „emberkereskedelemmel foglalkozó szakértői csoport” (2).

               (2)

               Az emberkereskedelemmel foglalkozó szakértői csoport arra kapott megbízást, hogy járuljon hozzá az emberkereskedelem megelőzésének és az ellene való küzdelemnek a továbbfejlesztéséhez, tegye lehetővé a Bizottság számára, hogy összegyűjthesse az emberkereskedelemmel kapcsolatos bizottsági kezdeményezésekre vonatkozó véleményeket, valamint készítsen jelentést a Brüsszeli Nyilatkozatban kifejtett ajánlások alapján. A szakértői csoport 2004 decemberében benyújtotta a jelentést egy sor ajánlással együtt, további konkrét európai szintű javaslatok kezdeményezése céljából.

               (3)

               „Az emberkereskedelem elleni küzdelem – integrált megközelítés és cselekvési tervjavaslat” című, 2005. október 18-i bizottsági közlemény (3) jelentős részben a szakértői csoport által készített jelentésen és ajánlásokon alapult. A Tanács 2005. december 1-jén elfogadta az emberkereskedelem elleni küzdelemre és annak megelőzésére vonatkozó legjobb gyakorlatokról, normákról és eljárásokról szóló európai uniós tervet (4), mely a bizottsági közlemény számos javaslatát figyelembe veszi.

               (4)

               Tekintettel az emberkereskedelem elleni küzdelemmel foglalkozó szakértői csoport 2003 óta folytatott értékes munkájára, amely lehetővé tette, hogy a Bizottság továbbfejlessze a területre vonatkozó politikáját, valamint figyelembe véve az emberkereskedelem politikai területének globális szinten egyre fokozódó jelentőségét, a szakértői csoportnak továbbra is folytatnia kell munkáját. Az Európai Unió bővítésének figyelembevétele érdekében új határozatra van szükség. Ezenkívül bővíteni kell a szakértői csoport feladatkörét, és az emberkereskedelem változó jelensége által támasztott igények miatt a csoportnak szélesebb körű szakértelemmel kell rendelkeznie.

               (5)

               A szakértői csoportnak továbbra is tanácsokkal kell ellátnia a Bizottságot, figyelembe véve az aktuális európai, nemzeti és nemzetközi szintű fejleményeket. Mindenekelőtt segítenie kell a Bizottságot a 2005 decemberében elfogadott, az emberkereskedelem elleni küzdelemre és annak megelőzésére vonatkozó legjobb gyakorlatokról, normákról és eljárásokról szóló európai uniós terv által előirányzott fellépések kidolgozásában és végrehajtásában, különös figyelmet fordítva a munkára kényszerítés területére.

               (6)

               A szakértői csoport 21 tagból áll, akiknek kiegyensúlyozott arányban kell képviselniük az uniós tagállamok állami szerveit, az Európai Unió nonprofit szervezeteit és az Europolt. Tagnak választhatók egyetemi szakértők és a nonprofit ágazat tanácsadói is.

               (7)

               A szakértői csoport számára lehetővé kell tenni, hogy alcsoportokat állítson fel, és így egy-egy konkrét kérdésre összpontosítva megkönnyítse és felgyorsítsa munkáját. Az alcsoportok működésének feltételeiben a szakértői csoport egészének meg kell egyeznie, és ezeket világosan meg kell határozniuk.

               (8)

               A 2001/844/EK, ESZAK, Euratom bizottsági határozat mellékletében megállapított, a biztonságra vonatkozó bizottsági szabályok (5) sérelme nélkül meg kell állapítani azokat a szabályokat, amelyek szerint a szakértői csoport tagjai információkat hozhatnak nyilvánosságra.

               (9)

               A csoport tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (6) megfelelően kell kezelni.

               (10)

               A tagok hivatali ideje három év, és megújítható.

               (11)

               A 2003/209/EK határozatot hatályon kívül kell helyezni,

         A KÖVETKEZŐKÉPPEN HATÁROZOTT:
   1. cikk
   Az emberkereskedelemmel foglalkozó szakértői csoport
   Létrejön az emberkereskedelemmel foglalkozó szakértői csoport (a továbbiakban: a csoport).
   2. cikk
   Konzultáció
   (1)   A Bizottság az emberkereskedelemmel kapcsolatos bármilyen ügyben konzultációt folytathat a csoporttal.
   (2)   A csoport feladata a következő:

               a)

               együttműködés kialakítása az emberkereskedelemre vonatkozó kérdéskörben a tagállamok, a 3. cikk (2) bekezdésének b) pontjában felsorolt egyéb felek, valamint a Bizottság között;

               b)

               segítségnyújtás a Bizottságnak az emberkereskedelemre vonatkozó vélemények kibocsátása és a téma egységes megközelítésének biztosítása által;

               c)

               segítségnyújtás a Bizottságnak az emberkereskedelem területére vonatkozó nemzeti, európai és nemzetközi szintű politikák alakulásának értékelésében;

               d)

               a Bizottság támogatása az emberkereskedelem elleni politika hatókörébe tartozó lehetséges európai és nemzeti szintű intézkedések és fellépések feltárásában és meghatározásában;

               e)

               a szakértői csoport a Bizottság kérésére vagy saját hatáskörben véleményeket ad és jelentéseket készít a Bizottság számára, kellő figyelemmel az emberkereskedelem elleni küzdelemre és annak megelőzésére vonatkozó legjobb gyakorlatokról, normákról és eljárásokról szóló európai uniós terv uniós szintű végrehajtására és továbbfejlesztésére, valamint a kizsákmányolás kapcsolódó formáira. Figyelembe veszi a kérdés nemi különbségekkel kapcsolatos dimenzióját is.

         (3)   A csoport elnöke jelezheti a Bizottságnak, ha egy meghatározott kérdésben kívánatos lenne a csoporttal konzultálni.
   3. cikk
   Tagság – kinevezés
   (1)   A csoport 21 tagból áll. A csoport tagjainak kiválasztására vonatkozó pályázati felhívást közzéteszik a Hivatalos Lapban és a Jogérvényesülés, Szabadság és Biztonság Főigazgatóságának honlapján.
   (2)   A szakértői csoport tagjait az emberkereskedelem elleni küzdelem – ideértve az emberkereskedelem munkaügyi vonatkozásai – területén szakértelemmel és tapasztalattal rendelkező szakemberek közül nevezik ki, akik a következő szervektől érkeznek:

               a)

               a tagállamok közigazgatási szervei (legfeljebb tizenegy tag);

               b)

               európai szinten működő, az emberkereskedelem területén jól dokumentált szakértelemmel és tapasztalatokkal rendelkező kormányközi, nemzetközi és nem kormányzati szervezetek (legfeljebb öt tag);

               c)

               európai szinten működő szociális partnerek és munkaadói szervezetek (legfeljebb négy tag);

               d)

               Europol (egy tag);

               e)

               a csoport tagjai lehetnek továbbá a tagállamokban állami vagy magánegyetemek és intézmények számára folytatott tudományos kutatások során szerzett tapasztalatokkal rendelkező személyek (legfeljebb két tag).

         (3)   A (2) bekezdés a) pontjában említett tagokat a tagállamok javaslatára a Bizottság nevezi ki. A (2) bekezdés b), c) és e) pontjában említett tagokat a pályázati kiírásra jelentkezők közül nevezi ki a Bizottság. A (2) bekezdés d) pontjában említett tagot az Europol nevezi ki.
   (4)   A pályázati felhívás alapján a csoportban való tagságra alkalmasnak ítélt, de ki nem nevezett jelöltek – egyetértésükkel – tartaléklistára kerülnek. A Bizottság ezt a listát szükség esetén póttagok kinevezésére használhatja.
   (5)   A csoport tagjai helyettesítésükig vagy megbízatásuk lejártáig maradnak hivatalban.
   (6)   A csoport tevékenységéhez hatékonyan hozzájárulni többé nem képes, illetve a tisztségéről lemondó, vagy az e cikk (3) bekezdésében vagy a Szerződés 287. cikkében foglalt feltételeknek meg nem felelő tag helyére az érintett tag hivatali idejének végéig terjedő időszakra új tag nevezhető ki.
   (7)   A személyükben kinevezett tagok évente írásban kötelezik magukat arra, hogy a köz érdekében járnak el, valamint írásban nyilatkoznak arról is, hogy mentesek-e a pártatlanságukat veszélyeztető érdekektől.
   (8)   A személyükben kinevezett tagok nevét közzéteszik a Jogérvényesülés, Szabadság és Biztonság Főigazgatóságának internetes honlapján és az Európai Unió Hivatalos Lapjának C sorozatában.
   (9)   A tagok nevének rögzítését, feldolgozását és közzétételét a 45/2001/EK rendelettel összhangban kell végrehajtani.
   4. cikk
   Működés
   (1)   A csoport a tagjai közül egyszerű többséggel elnököt és két alelnököt választ.
   (2)   A Bizottság egyetértésével és a csoport által meghatározott feladatkörrel a csoport keretein belül alcsoportok hozhatók létre konkrét kérdések megvizsgálására. Az alcsoportok legfeljebb kilenc tagból állhatnak, és megbízatásuk teljesítésével fel kell őket oszlatni.
   (3)   A csoport vagy alcsoport tanácskozásain való részvétel keretében szerzett információk nem terjeszthetők, amennyiben a Bizottság véleménye szerint ezek bizalmasnak minősülnek.
   (4)   A csoport és annak alcsoportjai a Bizottság által megállapított módon és időben rendes körülmények között a Bizottság hivatali helyiségeiben üléseznek. A csoport és alcsoportjai üléseinek titkársági feladatait a Bizottság látja el. Az érdekelt bizottsági szolgálatok képviselői jelen lehetnek a csoport és alcsoportjai ülésein.
   (5)   A csoport a Bizottság által elfogadott egységes eljárási szabályzat alapján fogadja el eljárási szabályzatát.
   (6)   A Bizottság a szóban forgó dokumentum eredeti nyelvén közzéteheti a csoport bármely összefoglalóját, következtetését, illetve részleges következtetését vagy munkadokumentumát.
   5. cikk
   További szakértők
   (1)   A Bizottság a csoport munkájába bevonhat a csoporton kívüli olyan szakértőket és megfigyelőket, akik a napirenden szereplő valamelyik kérdésben konkrét szakértelemmel rendelkeznek.
   (2)   A Bizottság felkérheti a tagállamok, a tagjelölt országok vagy harmadik országok, illetve nemzetközi, kormányközi vagy nem kormányzati szervezetek hivatalos képviselőit a szakértői csoport ülésén való részvételre.
   6. cikk
   Az ülésekkel kapcsolatos kiadások
   (1)   A csoport tevékenységeinek keretében a tagok és szakértők utazási, illetve adott esetben ellátási költségeit a Bizottság a külső szakértők költségtérítéséről szóló szabályainak megfelelően megtéríti.
   (2)   A tagok, szakértők és megfigyelők szolgálataikért nem részesülnek díjazásban.
   (3)   Az ülésekkel kapcsolatos kiadásokat azon éves költségvetés keretein belül térítik meg, amelyet a Bizottság felelős szolgálatai utaltak ki a csoportnak.
   7. cikk
   Hatályon kívül helyezés
   A 2003/209/EK határozat hatályát veszti.
   8. cikk
   Alkalmazhatóság
   Ezt a határozatot három évig kell alkalmazni.

      Kelt Brüsszelben, 2007. október 17-én.

            a Bizottság részéről

         Franco FRATTINI

            alelnök

      (1)  A Brüsszeli Nyilatkozatot „Az emberkereskedelem megelőzése és az ellene való küzdelem – a XXI. század globális kihívása” címmel 2002. szeptember 18–20-án án megrendezett európai konferencián fogadták el, HL C 137., 2003.6.12., 1. o.

      (2)  HL L 79., 2003.3.26., 25. o.

      (3)  COM(2005) 514 végleges.

      (4)  HL C 311., 2005.12.9., 1. o.

      (5)  HL L 317., 2001.12.3., 1. o. A legutóbb a 2006/548/EK, Euratom határozattal (HL L 215., 2006.8.5., 38. o.) módosított határozat.

      (6)  HL L 8., 2001.1.12., 1. o.


title: 2011/460/EU: A Tanács határozata ( 2011. július 19. ) a Régiók Bizottsága egy svéd póttagjának kinevezéséről

text:
               26.7.2011

               HU

               Az Európai Unió Hivatalos Lapja

               L 194/32

         A TANÁCS HATÁROZATA
   (2011. július 19.)
   a Régiók Bizottsága egy svéd póttagjának kinevezéséről
   (2011/460/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a svéd kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1) és 2010/29/EU (2) határozatot.

               (2)

               Carin JÄMTIN hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a Régiók Bizottsága póttagjának a hivatali idő hátralévő részére, azaz 2015. január 25-ig a következő személyt nevezi ki:

               —

               Roger MOGERT, Ledamot i kommunfullmäktige, Stockholms kommun.

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. július 19-én.

            a Tanács részéről

            az elnök

         M. SAWICKI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: 2013/562/EU: Az Európai Parlament határozata ( 2013. április 17. ) az Európai Rendőrakadémia 2011-es pénzügyi évre szóló költségvetésének végrehajtására vonatkozó mentesítésről

text:
               16.11.2013

               HU

               Az Európai Unió Hivatalos Lapja

               L 308/180

      AZ EURÓPAI PARLAMENT HATÁROZATA

   (2013. április 17.)
   az Európai Rendőrakadémia 2011-es pénzügyi évre szóló költségvetésének végrehajtására vonatkozó mentesítésről
   (2013/562/EU)
   AZ EURÓPAI PARLAMENT,

               —

               tekintettel az Európai Rendőrakadémia 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Rendőrakadémia 2011-es pénzügyi évre vonatkozó éves beszámolójáról szóló jelentésére, az akadémia válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7-0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló, 2005. szeptember 20-i 2005/681/IB tanácsi határozatra (4) különösen annak 16. cikkére,

               —

               tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel a 2011. június 30-i C(2011)4680 bizottsági határozatra, melyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,

               —

               tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),

               —

               tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),

               —

               tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),

               —

               tekintettel az Igazságügyek, Szabadság és Biztonság Főigazgatóság 2009. évi tevékenységéről szóló jelentésre,

               —

               tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,

               —

               tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,

               —

               tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,

               —

               tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,

               —

               tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére, valamint a Állampolgári Jogi, Bel- és Igazságügyi Bizottság véleményére (A7-0064/2013),

               1.

               mentesítést ad az Európai Rendőrakadémia igazgatója számára az akadémia 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 23. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 256., 2005.10.1., 63. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Rendőrakadémia 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel az Európai Rendőrakadémia 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek az Európai Rendőrakadémia 2011-es pénzügyi évre vonatkozó éves beszámolójáról szóló jelentésére, az akadémia válaszaival együtt (1),

                  —

                  tekintettel a Tanács 2013. február 12-i ajánlására (05753/2013 – C7-0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló, 2005. szeptember 20-i 2005/681/IB tanácsi határozatra (4) különösen annak 16. cikkére,

                  —

                  tekintettel az 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel a 2011. június 30-i C(2011)4680 bizottsági határozatra, melyben a Bizottság elfogadja az Európai Rendőrakadémiának a 2343/2002/EK, Euratom rendelettől való eltérésre vonatkozó kérelmét,

                  —

                  tekintettel az Európai Rendőrakadémia 2010. július 12-i jelentésére a magánkiadások visszatérítéséről (10/0257/KA),

                  —

                  tekintettel az Európai Rendőrakadémia által megrendelt külső ellenőrzésre a magánkiadások visszatérítése vonatkozásában (szerződésszám: CEPOL/2010/001),

                  —

                  tekintettel az Európai Rendőrakadémia ötéves külső értékeléséről szóló végleges jelentésre (szerződésszám: CEPOL/CT/2010/002),

                  —

                  tekintettel az Igazságügyek, Szabadság és Biztonság Főigazgatóság 2009. évi tevékenységéről szóló jelentésre,

                  —

                  tekintettel az Európai Rendőrakadémia 2010–2014-es többéves cselekvési tervének végrehajtásáról szóló, negyedik előrehaladási jelentésére,

                  —

                  tekintettel a Számvevőszék jelentésére az Európai Rendőrakadémia 2010–2014-es többéves cselekvési tervének végrehajtásáról,

                  —

                  tekintettel a Belső Ellenőrzési Szolgálat (IAS) 2011. július 4-i feljegyzésére (Ares (2011) 722479) az Európai Rendőrakadémia 2010–2014-es többéves cselekvési tervének végrehajtásáról szóló, harmadik előrehaladási jelentésről,

                  —

                  tekintettel az Európai Rendőrakadémia jelentésére és mellékleteire az Európai Parlament „2009. évi mentesítés: Európai Rendőrakadémia” című állásfoglalásának végrehajtásáról,

                  —

                  tekintettel az Európai Rendőrakadémia jelentésére és mellékleteire közbeszerzési kézikönyvének alkalmazásáról a 2010. július 1. és 2011. július 1. közötti időszakban,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére, valamint a Állampolgári Jogi, Bel- és Igazságügyi Bizottság véleményére (A7-0064/2013),

                  A.

                  mivel a bramshilli székhelyű Európai Rendőrakadémiát (a továbbiakban: az akadémia) a 2000/820/IB tanácsi határozat hozta létre, amelyet 2005-ben hatályon kívül helyezett és felváltott a 2005/681/IB tanácsi határozat;

                  B.

                  mivel az akadémiát 2001-ben hozták létre, és 2006. január 1-jén kezdődő hatállyal a költségvetési rendelet 185. cikke értelmében közösségi szervvé alakították, amelyre az ügynökségekre vonatkozó költségvetési keretrendelet alkalmazandó;

                  C.

                  mivel a Számvevőszék az akadémia 2006., 2007., és 2008. pénzügyi évről szóló éves beszámolóiról szóló jelentéseiben fenntartásokat fogalmazott meg a beszámoló alapjául szolgáló tranzakciók jogszerűsége és szabályszerűsége kapcsán, mivel a közbeszerzési eljárások nem feleltek meg a költségvetési rendelet rendelkezéseinek;

                  D.

                  mivel az akadémia 2008-as pénzügyi évre vonatkozó éves beszámolójáról szóló jelentésében a Számvevőszék hangsúlyozta a beszámoló megbízhatóságával kapcsolatos véleményét, anélkül, hogy fenntartásokat fogalmazott volna meg, míg az elszámolások alapjául szolgáló ügyletek jogszerűségét és szabályszerűségét illetően véleményében fenntartásokat fogalmazott meg;

                  E.

                  mivel 2010. október 7-i határozatában a Parlament elutasította az Európai Rendőrakadémia igazgatója mentesítését az akadémia 2008-as pénzügyi évre szóló költségvetésének végrehajtására vonatkozóan (6);

                  F.

                  mivel 2011. május 10-i határozatában (7) a Parlament úgy határozott, hogy elhalasztja a döntést a mentesítés megadásáról az akadémia igazgatója számára a 2009-es pénzügyi év költségvetésének végrehajtására vonatkozóan, majd 2011. október 25-i határozatában megadta azt (8);

                  G.

                  mivel a Számvevőszék az akadémia 2010-es pénzügyi évről szóló éves beszámolóiról szóló jelentésében – első alkalommal azóta, hogy az akadémia ügynökség lett – megállapította, hogy kellő mértékben megbizonyosodott a 2008-as pénzügyi évre vonatkozó éves beszámoló megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;

                  H.

                  mivel a Számvevőszék megállapította, hogy kellő mértékben megbizonyosodott arról, hogy a 2011-es pénzügyi évre vonatkozó éves beszámoló megbízható, és hogy az annak alapjául szolgáló ügyletek jogszerűek és szabályszerűek;

                  I.

                  mivel 2012. május 10-én a Parlament megadta a mentesítést az akadémia igazgatójának az akadémia 2010-es pénzügyi évre szóló költségvetésének végrehajtására vonatkozóan (9), és a mentesítési határozatot kísérő állásfoglalásában a Parlament többek között:

                              —

                              arra biztatta az akadémiát, hogy végleges éves beszámolóiban tegyen egyértelmű különbséget az akadémia költségvetéséhez nyújtott uniós támogatás különféle elemei között,

                              —

                              felhívta az akadémiát, hogy tegyen intézkedéseket az egyedi költségvetések elkészítése során felmerülő hiányosságok megismétlődésének elkerülése érdekében,

                              —

                              emlékeztetett rá, hogy az eredményes pénzgazdálkodást hátráltató egyik legfőbb tényező a benyújtási határidők be nem tartása, és felkérte az akadémiát, hogy folyamatosan tájékoztassa a mentesítésért felelős hatóságot a 34/2010/IT határozat végrehajtásának állásáról,

                              —

                              felhívta az akadémiát, hogy tájékoztassa a mentesítésért felelős hatóságot a Belső Ellenőrzési Szolgálat (IAS) kiküldetési költségek belső rögzítésének teljességére vonatkozó „rendkívül fontos” ajánlásának tényleges végrehajtásáról,

                              —

                              kérte az akadémiát, hogy szolgáltasson aktuális információkat a Parlament számára a Bizottság 16 új belső ellenőrzési standardjának végrehajtási szintjéről, amelyeket az akadémia igazgatótanácsa fogadott el a korábbi belső ellenőrzési standardok helyett;

                  J.

                  mivel a Bizottság 2011. június 30-i C(2011)4680 határozatában engedélyezte az akadémia számára a 2343/2002/EK, Euratom rendelet 74b. cikkétől való eltérést;

                  K.

                  mivel az akadémia 2011. évi költségvetése 8 341 000 EUR-t tett ki, szemben a 2010. évi 7 800 000 EUR-val, ami 6,93 %-os növekedést jelent;

                  L.

                  mivel az Unió hozzájárulása az akadémia költségvetéséhez 2011-ben 8 341 000 EUR-t tett ki;

                  M.

                  mivel az akadémia 2011. évi eredménykimutatásának mérlege pozitív, és összesen 1 358 764,32 EUR-ra rúg;

                  1.

                  úgy véli, hogy folytatni kell az akadémia és az Európai Rendőrségi Hivatal közötti közös elemek feltárását, figyelembe véve az akadémia által 2011-ben megjelentetett tanulmány eredményeit (CEPOL/CT/2010/002 szerződés); megjegyzi, hogy 2014 márciusában a Rendőrakadémia el fog költözni jelenlegi, bramshilli (Egyesült Királyság) székhelyéről; kéri, hogy a Bizottság tegyen javaslatot az akadémia Hágába (Hollandia) költöztetésére vonatkozóan, ahol az Európai Rendőrségi Hivatal is található, annak érdekében, hogy a két ügynökség meg tudja osztani a létesítményeket és a szolgáltatásokat, valamint ki tudja használni a szinergiákat, az ügynökségek alapvető feladatainak és autonómiájának veszélybe sodrása nélkül, és mutassa be javaslatait a Parlamentnek és a Tanácsnak; hangsúlyozza, hogy az akadémia költözésével kapcsolatos gyors döntés csökkentené a személyzetre és a felvételi eljárásokra esetlegesen káros hatást gyakorló bizonytalanságot;

         Költségvetési és pénzgazdálkodás

                  2.

                  nyugtázza, hogy az akadémia a 2011-es teljes költségvetését (8 341 000 EUR) a Belügyi Főigazgatóságtól kapta;

                  3.

                  az akadémia végleges pénzügyi kimutatása alapján nyugtázza, hogy 2011-ben pénzgazdálkodási hibák történtek, például kifizetéseket a fejezeteken vagy címeken belül helytelen költségvetési sorokra könyveltek el; felhívja az akadémiát, hogy erről a problémakörről nyújtson pontosabb tájékoztatást a mentesítésért felelős hatóság részére, ideértve a szóban forgó összegeket és költségvetési sorokat, valamint a helyzet orvoslása érdekében tett intézkedéseket;

         Átvitt előirányzatok

                  4.

                  az akadémia 2011. évi éves tevékenységi jelentése alapján tudomásul veszi, hogy az I. cím („Személyzeti kiadások”) tekintetében a kötelezettségvállalási előirányzatok majdnem 100 %-át lekötötték, a kifizetési előirányzatoknak pedig 93,98 %-át használták fel;

                  5.

                  az éves tevékenységi jelentés alapján megállapítja, hogy a II. cím („Igazgatási kiadások”) tekintetében a kötelezettségvállalási előirányzatok 99,93 %-át lekötötték, a kifizetési előirányzatoknak pedig 88,86 %-át használták fel;

                  6.

                  az éves tevékenységi jelentés alapján megállapítja, hogy a III. cím („Operatív kiadások”) tekintetében a 4 063 000 EUR-s teljes költségvetésből az előirányzatok 93,31 %-át kötötték le (szemben a 2010-es 99,56 %-kal), a kifizetési előirányzatoknak pedig 55,98 %-át használták fel (szemben a 2010-es 45,20 %-kal);

                  7.

                  a számvevőszéki jelentés alapján megállapítja, hogy 1 772 523 EUR (22 %) előirányzatot vittek át 2012-re, ebből 208 813 EUR az I. címhez, 47 275 EUR a II. címhez, 1 516 435 EUR pedig a III. címhez kapcsolódik; felhívja az akadémiát, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel az átvitt előirányzatok nagy aránya a költségvetési tervezés és végrehajtás terén meglévő hiányosságokról árulkodik, és ellentmond az évenkéntiség költségvetési elvének;

                  8.

                  a számvevőszéki jelentés alapján megállapítja, hogy a 2010-ből átvitt, összesen 2,5 millió EUR előirányzat 27,5 %-át (0,7 millió EUR) törölték 2011-ben; felhívja az akadémiát, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel a törlések nagy aránya a költségvetési tervezés és végrehajtás terén meglévő hiányosságokról árulkodik, és ellentmond az évenkéntiség költségvetési elvének;

                  9.

                  az éves tevékenységi jelentés alapján megállapítja, hogy a kötelezettségvállalási előirányzatok 96,74 %-át lekötötték; megállapítja továbbá, hogy a kifizetési előirányzatok 75,21 %-át (6 273 389 EUR) elköltötték;

         Átcsoportosítások

                  10.

                  a számvevőszéki jelentés alapján megállapítja, hogy az akadémia 2011-ben 38 költségvetési átcsoportosítást hajtott végre, összesen 1,8 millió EUR értékben; véleménye szerint a költségvetés-tervezési és -végrehajtási eljárásokat továbbra is erősíteni kell, és felhívja az akadémiát, hogy tájékoztassa a mentesítésért felelős hatóságot az e hiányosság orvoslása érdekében tett intézkedésekről, mivel ez a költségvetési tervezés és végrehajtás terén meglévő hiányosságokról árulkodik, és ellentmond az egyediség elvének;

         Közbeszerzési eljárások

                  11.

                  az éves tevékenységi jelentés alapján megállapítja, hogy 2011-ben folytatódtak az akadémia közbeszerzéseinek javítására tett erőfeszítések, és hogy 2011-ben összesen 40 közbeszerzési eljárást zártak le, egy pedig 2011. december 31-én még folyamatban volt;

         Belső ellenőrzés

                  12.

                  az éves tevékenységi jelentés alapján megállapítja (10), hogy az akadémia lépéseket tett belső ellenőrzése egyszerűsítése érdekében, és elfogadott 16 belső ellenőrzési előírást, valamint 2011 augusztusában belső ellenőrt vett fel; üdvözli a 16 belső ellenőrzési előírás végrehajtási foka tekintetében végzett megfelelési felülvizsgálatot, melyet 2011 utolsó negyedévében hajtottak végre, és amely megmutatta, hogy az akadémia összességében betartja a belső ellenőrzési előírásokban lefektetett követelményeket;

                  13.

                  az éves tevékenységi jelentés alapján megállapítja, hogy a belső ellenőrzési testület 2011-ben megkezdte munkáját; üdvözli az akadémián 2011-ben végrehajtott három fő ellenőrzést: a Számvevőszék által végrehajtott két külső ellenőrzést és a Bizottság Belső Ellenőrzési Szolgálata által végrehajtott belső ellenőrzést;

         Munkaerő-felvételi eljárások

                  14.

                  a számvevőszéki jelentés alapján nyugtázza, hogy javítani kell az akadémia munkaerő-felvételi eljárásainak átláthatóságán; sürgeti az akadémiát, hogy tájékoztassa a mentesítésért felelős hatóságot az e hiányosság kezelésére tett lépéseiről; az akadémia tájékoztatása alapján megállapítja, hogy a dokumentálás átláthatóságának és egyértelműségének javítása érdekében 2012 júniusában felülvizsgálták a felvételi eljárások egyes szakaszaiban a dokumentálás vonatkozásában alkalmazott előírásokat és a formanyomtatványokat; úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  15.

                  megállapítja, hogy 2011-ben 10 felvételi eljárást zártak le, és hogy év végén az akadémia a létszámtervben előirányzott 26 ideiglenes alkalmazottból 23-at foglalkoztatott, miután egyik munkatársa 2011. december 15-én elhagyta az akadémiát, azt megelőzően ugyanis csak két betöltetlen álláshellyel rendelkezett; megállapítja továbbá, hogy az akadémia személyzetének összlétszáma 38, ami öt kirendelt nemzeti szakértővel egészül ki;

         Teljesítmény

                  16.

                  üdvözli az akadémia a téren tett erőfeszítéseit és elért eredményeit, hogy teljesítményét a költségvetés növelése nélkül fokozza; dicsérettel illeti az ügynökséget többek között amiatt, hogy az Európai Parlament kéréseit maradéktalanul teljesítette, és irányítási költségeinek drasztikus csökkentése révén a jelenlegi költségvetési kihívásoknak is meg tudott felelni;

                  17.

                  dicsérettel illeti az akadémia arra irányuló erőfeszítéseit, hogy – többek között a bizottságok feloszlatására irányuló intézkedések bevezetése, illetve az éves irányítóbizottsági ülések számának csökkentése révén – irányításának működését és hatékonyságát fokozza, hogy ily módon a stratégiai és hosszú távú szakpolitikai döntéshozatalra tudjon összpontosítani;

                  18.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (11) állásfoglalására.

         (1)  HL C 388., 2012.12.15., 23. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 256., 2005.10.1., 63. o.

         (5)  HL L 357., 2002.12.31., 72. o.

         (6)  HL L 320., 2010.12.7., 11. o.

         (7)  HL L 313., 2011.11.26., 17. o.

         (8)  HL L 250., 2011.9.27., 260. o.

         (9)  HL L 286., 2012.10.17., 156. o.

         (10)  2011. évi éves tevékenységi jelentés, 14. o.

         (11)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2011/790/EU: A Tanács határozata ( 2011. november 14. ) az Európai Unió és a Közép-afrikai Köztársaság között létrejött, az erdészeti jogszabályok végrehajtásáról, az erdészeti irányításról és a fatermékeknek az Európai Unióba irányuló kereskedelméről szóló önkéntes partnerségi megállapodás (FLEGT) aláírásáról

text:
               3.12.2011

               HU

               Az Európai Unió Hivatalos Lapja

               L 320/2

         A TANÁCS HATÁROZATA
   (2011. november 14.)
   az Európai Unió és a Közép-afrikai Köztársaság között létrejött, az erdészeti jogszabályok végrehajtásáról, az erdészeti irányításról és a fatermékeknek az Európai Unióba irányuló kereskedelméről szóló önkéntes partnerségi megállapodás (FLEGT) aláírásáról
   (2011/790/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (3) bekezdésének első albekezdésére, összefüggésben 218. cikkének (5) bekezdésével,
   tekintettel az Európai Bizottság javaslatára,
   mivel:

               (1)

               2003 májusában az Európai Bizottság elfogadta az „Erdészeti jogszabályok végrehajtása, az erdészeti irányítás és az erdészeti termékek kereskedelme (FLEGT): egy uniós cselekvési tervre vonatkozó javaslat” című, az Európai Parlamentnek és a Tanácsnak címzett közleményt, amely az illegális fakitermelés elleni fellépésre irányuló intézkedések meghozatalára sürgetett a fakitermelő országokkal kötendő önkéntes partnerségi megállapodások kialakítása révén. A Tanács 2003 októberében következtetéseket (1) fogadott el a cselekvési tervről, az Európai Parlament pedig 2005. július 11-én állásfoglalást (2) fogadott el e témában.

               (2)

               2005. december 5-én a Tanács felhatalmazta a Bizottságot, hogy partnerségi megállapodásra irányuló tárgyalásokat kezdjen a FLEGT végrehajtása érdekében.

               (3)

               2005. december 20-án a Tanács elfogadta az Európai Közösségbe irányuló faanyag-behozatal FLEGT engedélyezési rendszerének létrehozásáról szóló 2173/2005/EK rendeletet (3) azon országok vonatkozásában, amelyekkel az Unió önkéntes partnerségi megállapodást kötött.

               (4)

               A Közép-afrikai Köztársasággal folytatott tárgyalások lezárultak, és 2010. december 21-én parafálták az Európai Unió és a Közép-afrikai Köztársaság között létrejött, az erdészeti jogszabályok végrehajtásáról, az erdészeti irányításról és a fatermékeknek az Európai Unióba irányuló kereskedelméről szóló önkéntes partnerségi megállapodást (FLEGT) (a továbbiakban: a megállapodás).

               (5)

               A megállapodást – feltételezve annak későbbi megkötését – alá kell írni,

         ELFOGADTA EZT A HATÁROZATOT:
   1. cikk
   Az Európai Unió és a Közép-afrikai Köztársaság között létrejött, az erdészeti jogszabályok végrehajtásáról, az erdészeti irányításról és a fatermékeknek az Európai Unióba irányuló kereskedelméről szóló önkéntes partnerségi megállapodás (FLEGT) (4) aláírását a Tanács az Unió nevében jóváhagyja, feltételezve a megállapodás későbbi megkötését.
   2. cikk
   A Tanács elnöke felhatalmazást kap, hogy kijelölje a megállapodásnak az Unió nevében történő aláírására jogosult személyt, feltételezve a megállapodás későbbi megkötését.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. november 14-én.

            a Tanács részéről

            az elnök

         M. SAWICKI

      (1)  HL C 268., 2003.11.7., 1. o.

      (2)  HL C 157. E, 2006.7.6., 482. o.

      (3)  HL L 347., 2005.12.30., 1. o.

      (4)  A megállapodás szövegét a megkötéséről szóló határozattal együtt hirdetik ki.


title: 2009/528/EK,Euratom: A Tanács határozata ( 2009. július 3. ) az Európai Közösségek Bizottsága új tagjának kinevezéséről

text:
               9.7.2009

               HU

               Az Európai Unió Hivatalos Lapja

               L 178/16

      A TANÁCS HATÁROZATA

   (2009. július 3.)
   az Európai Közösségek Bizottsága új tagjának kinevezéséről
   (2009/528/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 215. cikke második bekezdésére,
   tekintettel az Európai Atomenergia-közösséget létrehozó szerződésre és különösen annak 128. cikke második bekezdésére,
   mivel:
   Danuta HÜBNER 2009. június 24-i keltezésű levelében lemondott bizottsági tagságáról. A hivatali idő fennmaradó részére gondoskodni kell hivatalának betöltéséről,
   A KÖVETKEZŐKÉPPEN HATÁROZOTT:
   1. cikk
   A Tanács a 2009. július 4-től2009. október 31-ig terjedő időszakra Pawel SAMECKI-t nevezi ki a Bizottság tagjává.
   2. cikk
   Ez a határozat 2009. július 4-én lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. július 3-án.

            a Tanács részéről

            az elnök

         A. BORG


title: A Tanács (KKBP) 2015/666 határozata (2015. április 28.) a Mianmarral/Burmával szembeni korlátozó intézkedésekről szóló 2013/184/KKBP határozat módosításáról

text:
               29.4.2015

               HU

               Az Európai Unió Hivatalos Lapja

               L 110/14

         A TANÁCS (KKBP) 2015/666 HATÁROZATA
   (2015. április 28.)
   a Mianmarral/Burmával szembeni korlátozó intézkedésekről szóló 2013/184/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2013. április 22-én elfogadta a Mianmarral/Burmával szembeni korlátozó intézkedésekről szóló 2013/184/KKBP határozatot (1).

               (2)

               A Tanács 2014. április 14-én elfogadta a Burmával/Mianmarral szembeni korlátozó intézkedések 2015. április 30-ig tartó megújításáról szóló 2014/214/KKBP határozatot (2).

               (3)

               A 2013/184/KKBP határozat felülvizsgálata alapján a korlátozó intézkedéseket 2016. április 30-ig meg kell újítani.

               (4)

               A 2013/184/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/184/KKBP határozat 3. cikke helyébe a következő szöveg lép:

      „3. cikk
      Ezt a határozatot 2016. április 30-ig kell alkalmazni. Ezt a határozatot folyamatosan felül kell vizsgálni. Amennyiben a Tanács megítélése szerint e határozat céljait nem sikerült megvalósítani, a határozatot meg kell újítani, vagy adott esetben módosítani kell.”

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2015. április 28-án.

            a Tanács részéről

            az elnök

         E. RINKĒVIČS

      (1)  A Tanács 2013. április 22-i 2013/184/KKBP határozata a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről (HL L 111., 2013.4.23., 75. o.).

      (2)  A Tanács 2014. április 14-i 2014/214/KKBP határozata a Mianmarral/Burmával szembeni korlátozó intézkedésekről szóló 2013/184/KKBP határozat módosításáról (HL L 111., 2014.4.15., 84. o.).


title: A Tanács határozata (2015. április 20.) az Európai Munkahelyi Biztonsági és Egészségvédelmi Ügynökség igazgatótanácsa egy szlovák póttagjának kinevezéséről

text:
               22.4.2015

               HU

               Az Európai Unió Hivatalos Lapja

               C 130/5

         A TANÁCS HATÁROZATA
   (2015. április 20.)
   az Európai Munkahelyi Biztonsági és Egészségvédelmi Ügynökség igazgatótanácsa egy szlovák póttagjának kinevezéséről
   (2015/C 130/05)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (1) és különösen annak 8. cikkére,
   tekintettel a tagállamok kormányai, valamint a munkavállalói és munkáltatói szervezetek által a Tanácshoz benyújtott jelöltlistákra,
   tekintettel a munkahelyi biztonsági és egészségvédelmi tanácsadó bizottság tagjainak és póttagjainak listáira,
   mivel:

               (1)

               A Tanács a 2013. december 2-i (2), 2014. június 12-i (3), 2014. november 18-i (4) és 2014. december 15-i (5) határozatával, valamint az (EU) 2015/453 határozatával (6) kinevezte az Európai Munkahelyi Biztonsági és Egészségvédelmi Ügynökség igazgatótanácsának tagjait és póttagjait a 2016. november 7-ig terjedő időszakra.

               (2)

               A BUSINESSEUROPE munkáltatói szervezet benyújtotta jelölését egy betöltendő helyre,

         ELFOGADTA EZT A HATÁROZATOT:
   1. cikk
   A Tanács a 2016. november 7-ig terjedő időszakra a következő személyt nevezi ki az Európai Munkahelyi Biztonsági és Egészségvédelmi Ügynökség igazgatótanácsának póttagjává:
   III.   A MUNKÁLTATÓI SZERVEZETEK KÉPVISELŐI

               Ország

               Tag

               Póttag

               Szlovákia

               Štefan PETKANIČ

         2. cikk
   A még ki nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxembourgban, 2015. április 20-án.

            a Tanács részéről

            az elnök

         Jānis DŪKLAVS

      (1)  HL L 216., 1994.8.20., 1. o.

      (2)  A Tanács határozata (2013. december 2.) az Európai Munkahelyi Biztonsági és Egészségvédelmi Ügynökség igazgatótanácsa tagjainak és póttagjainak kinevezéséről (HL C 360., 2013.12.10., 8. o.).

      (3)  A Tanács határozata (2014. június 12.) az Európai Munkahelyi Biztonsági és Egészségvédelmi Ügynökség igazgatótanácsa litván és máltai tagjainak és póttagjainak kinevezéséről (HL C 182., 2014.6.14., 14. o.); a Tanács határozata (2014. június 12.) az Európai Munkahelyi Biztonsági és Egészségvédelmi Ügynökség igazgatótanácsa francia tagjainak és póttagjainak kinevezéséről (HL C 186., 2014.6.18., 5. o.).

      (4)  A Tanács határozata (2014. november 18.) az Európai Munkahelyi Biztonsági és Egészségvédelmi Ügynökség igazgatótanácsa egy lett tagjának és egy lett póttagjának kinevezéséről (HL C 420., 2014.11.22., 6. o.).

      (5)  A Tanács határozata (2014. december 15.) az Európai Munkahelyi Biztonsági és Egészségvédelmi Ügynökség igazgatótanácsa egy német tagjának kinevezéséről (HL C 453., 2014.12.17., 2. o.).

      (6)  A Tanács (EU) 2015/453 határozata (2015. március 16.) az Európai Munkahelyi Biztonsági és Egészségvédelmi Ügynökség igazgatótanácsa egy dán tagjának és egy német póttagjának kinevezéséről (HL L 75., 2015.3.19., 18. o.).


title: A Tanács határozata (1988. december 21.) az Európai Gazdasági Közösség és a Marokkói Királyság között levélváltás formájában létrejött, a Marokkóból származó tartósított gyümölcssalátának a Közösségbe történő behozataláról szóló megállapodás megkötéséről

text:
Fontos jogi nyilatkozat

|

31988D0649

Hivatalos Lap L 358 , 27/12/1988 o. 0022 - 0024

		A Tanács határozata(1988. december 21.)az Európai Gazdasági Közösség és a Marokkói Királyság között levélváltás formájában létrejött, a Marokkóból származó tartósított gyümölcssalátának a Közösségbe történő behozataláról szóló megállapodás megkötéséről(88/649/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság ajánlására,mivel az Európai Gazdasági Közösség és a Marokkói Királyság között létrejött együttműködési megállapodást [1] 1976. április 25-én aláírták, és az 1978. november 1-jén hatályba lépett;mivel az Európai Gazdasági Közösség és a Marokkói Királyság között levélváltás formájában létrejött, a Marokkóból származó tartósított gyümölcssalátának a Közösségbe történő behozataláról szóló megállapodást jóvá kell hagyni,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Marokkói Királyság között levélváltás formájában létrejött, a Marokkóból származó tartósított gyümölcssalátának a Közösségbe történő behozataláról szóló megállapodást a Közösség nevében a Tanács jóváhagyja.A megállapodás szövegét csatolni kell e határozathoz.2. cikkA Tanács elnökét fel kell hatalmazni, hogy kijelölje a megállapodás a Közösséget jogilag kötelező aláírására jogosult személyt.3. cikkEz a határozat az Európai Közösségek Hivatalos Lapjában való kihirdetését követő napon lép hatályba.Kelt Brüsszelben, 1988. december 21-én.a Tanács részérőlaz elnökV. Papandreou[1] HL L 264., 1978.9.27., 2. o.--------------------------------------------------


title: 2011/59/EU: A Tanács határozata ( 2010. október 25. ) az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodás kereskedelmi rendelkezéseinek hatálya alá tartozó viták vitarendezési mechanizmusának létrehozásáról szóló, az Európai Unió és az Egyiptomi Arab Köztársaság között jegyzőkönyv formájában létrejött megállapodás az Unió nevében történő aláírásáról

text:
               1.2.2011

               HU

               Az Európai Unió Hivatalos Lapja

               L 27/2

         A TANÁCS HATÁROZATA
   (2010. október 25.)
   az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodás kereskedelmi rendelkezéseinek hatálya alá tartozó viták vitarendezési mechanizmusának létrehozásáról szóló, az Európai Unió és az Egyiptomi Arab Köztársaság között jegyzőkönyv formájában létrejött megállapodás az Unió nevében történő aláírásáról
   (2011/59/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (5) bekezdésével,
   tekintettel az Európai Bizottság javaslatára,
   mivel:

               (1)

               A Tanács 2006. február 24-én felhatalmazta a Bizottságot a mediterrán térségbeli partnerországokkal folytatandó, a kereskedelmi rendelkezésekre vonatkozó vitarendezési mechanizmus létrehozására irányuló tárgyalások megkezdésére.

               (2)

               A Bizottság – a Tanács által kiadott tárgyalási irányelvek keretén belül – tárgyalásokat folytatott, amelyek során konzultált a Szerződés 207. cikke értelmében kinevezett bizottsággal.

               (3)

               A fent említett tárgyalások lezárultak, és 2010. április 27-én sor került az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodás kereskedelmi rendelkezéseinek hatálya alá tartozó viták vitarendezési mechanizmusának létrehozásáról szóló, az Európai Unió és az Egyiptomi Arab Köztársaság közötti jegyzőkönyv formájában létrejött megállapodás (1) („a jegyzőkönyv”) parafálására.

               (4)

               A jegyzőkönyvet alá kell írni,

         ELFOGADTA EZT A HATÁROZATOT:
   1. cikk
   A Tanács az Európai Unió nevében jóváhagyja az egyrészről az Európai Közösségek és tagállamaik, másrészről az Egyiptomi Arab Köztársaság közötti társulás létrehozásáról szóló euromediterrán megállapodás kereskedelmi rendelkezéseinek hatálya alá tartozó viták vitarendezési mechanizmusának létrehozásáról szóló, az Európai Unió és az Egyiptomi Arab Köztársaság közötti jegyzőkönyv formájában létrejött megállapodás („a jegyzőkönyv”) aláírását, figyelemmel az említett jegyzőkönyv megkötésére (2).
   2. cikk
   A Tanács elnöke felhatalmazást kap azon személy(ek) kijelölésére, akik jogosultak arra, hogy a jegyzőkönyvet, figyelemmel a megkötésére, az Unió nevében aláírják.
   3. cikk
   Ez a határozat az elfogadása napján lép hatályba.

      Kelt Luxembourgban, 2010. október 25-én.

            a Tanács részéről

            az elnök

         C. ASHTON

      (1)  HL L 304., 2004.9.30., 39. o.

      (2)  A jegyzőkönyv szövege a határozattal együtt kerül közzétételre a megkötésekor.


title: 2013/157/EU: A Tanács határozata ( 2013. március 7. ) a Schengeni Információs Rendszer második generációjának (SIS II) létrehozásáról, működtetéséről és használatáról szóló 2007/533/IB határozat alkalmazási időpontjának meghatározásáról

text:
               27.3.2013

               HU

               Az Európai Unió Hivatalos Lapja

               L 87/8

         A TANÁCS HATÁROZATA
   (2013. március 7.)
   a Schengeni Információs Rendszer második generációjának (SIS II) létrehozásáról, működtetéséről és használatáról szóló 2007/533/IB határozat alkalmazási időpontjának meghatározásáról
   (2013/157/EU)
   AZ EURÓPAI UNIÓ TANÁCSA,
   tekintettel a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozatra (1) és különösen annak 71. cikke (2) bekezdésére,
   mivel:

               (1)

               A 2007/533/IB határozat 71. cikkének (2) bekezdése kimondja, hogy a határozat a SIS 1+-ban részt vevő tagállamok számára a SIS 1+-ban részt vevő tagállamok kormányait képviselő tagok egyhangú szavazatával eljáró Tanács által meghatározott időponttól alkalmazandó.

               (2)

               A Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló, 2012. december 20-i 1272/2012/EU tanácsi rendelet (2) 11. cikkének (3) bekezdésével összhangban a SIS II-re történő átállást a Tanács által a 2007/533/IB határozat 71. cikkének (2) bekezdésével összhangban meghatározott időpontban kell megkezdeni.

               (3)

               A 2007/533/IB határozat 71. cikke (3) bekezdésének a) pontjával összhangban a Bizottság elfogadta a szükséges végrehajtási intézkedéseket, nevezetesen a SIRENE-kézikönyvnek és a Schengeni Információs Rendszer második generációja (SIS II) további végrehajtási intézkedéseinek elfogadásáról szóló 2013/115/EU bizottsági végrehajtási határozatot (3), valamint a központi SIS II és a kommunikációs infrastruktúra működésére vonatkozó biztonsági tervről szóló, 2010. május 4-i 2010/261/EU bizottsági határozatot (4).

               (4)

               A 2007/533/IB határozat 71. cikke (3) bekezdésének b) pontjával összhangban a SIS 1+-ban teljes körűen részt vevő valamennyi tagállam értesítette a Bizottságot arról, hogy megtette a SIS II-adatok feldolgozásához és a kiegészítő információk cseréjéhez szükséges műszaki és jogi lépéseket.

               (5)

               A 2007/533/IB határozat 71. cikke (3) bekezdésének c) pontjával összhangban a Bizottság bejelentette, hogy a SIS II-nek a Bizottság és a tagállamok által közösen végzett átfogó tesztelése sikeresen befejeződött. A Tanács illetékes előkészítő szervei 2013. február 6-án jóváhagyták a tesztelés előterjesztett eredményeit, és megerősítették, hogy a SIS II teljesítményszintje legalábbis egyenértékű a SIS 1+ által elért szinttel.

               (6)

               A 2007/533/IB határozat 71. cikke (3) bekezdésének d) pontjával összhangban a Bizottság megtette a szükséges műszaki intézkedéseket annak érdekében, hogy a központi SIS II és az érintett tagállamok N.SIS II rendszerét összekapcsolják.

               (7)

               Az 1272/2012/EU rendelet 9. cikkének (1) és (5) bekezdésével összhangban a SIS 1+-ban részt vevő tagállamok sikeresen végrehajtották a SIRENE működését ellenőrző teszteket, a Tanács illetékes előkészítő szerve pedig 2013. február 15-én jóváhagyta ezek eredményét.

               (8)

               A 2007/533/IB határozat 71. cikkének (3) bekezdésében meghatározott feltételek ezáltal teljesültek, így a Tanácsnak meg kell határoznia azt az időpontot, amelytől kezdődően a SIS II alkalmazandó a SIS 1+-ban részt vevő tagállamokra.

               (9)

               Tekintettel a SIS II lehető legkorábbi időpontban történő működésbe lépésének szükségességére, e határozatnak az Európai Unió Hivatalos Lapjában való kihirdetésének napján kell hatályba lépnie.

               (10)

               Izland és Norvégia tekintetében e határozat az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (5) értelmében a schengeni vívmányok azon rendelkezéseinek továbbfejlesztését képezi, amelyek az említett megállapodás alkalmazását szolgáló egyes szabályokról szóló 1999/437/EK tanácsi határozat (6) 1. cikkének G. pontjában említett terület alá tartoznak.

               (11)

               Svájc tekintetében e határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (7) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkének G. pontjában említett terület alá tartoznak, összefüggésben a 2008/146/EK tanácsi határozat (8) 3. cikkével.

               (12)

               Liechtenstein tekintetében e határozat az Európai Unió, az Európai Közösség, a Svájci Államszövetség és a Liechtensteini Hercegség között a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról aláírt jegyzőkönyv (9) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozat 1. cikkének G. pontjában említett terület alá tartoznak, összefüggésben a 2011/350/EU tanácsi határozat (10) 3. cikkével.

               (13)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó. Mivel e határozat a schengeni vívmányokon alapul, Dánia az említett jegyzőkönyv 4. cikkének megfelelően az e határozatról szóló tanácsi döntést követő hat hónapos időszakon belül határoz arról, hogy azt nemzeti jogában végrehajtja-e.

               (14)

               Az Egyesült Királyság az Európai Unióról szóló szerződéshez és az Európai Unió működéséről szóló szerződéshez csatolt, az Európai Unió keretébe beillesztett schengeni vívmányokról szóló (19.) jegyzőkönyv 5. cikkének (1) bekezdésével, valamint a Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozat (11) 8. cikkének (2) bekezdésével összhangban részt vesz ebben a határozatban.

               (15)

               Írország az Európai Unióról szóló szerződéshez és az Európai Unió működéséről szóló szerződéshez csatolt, a schengeni vívmányoknak az Európai Unió keretébe történő beillesztéséről szóló (19.) jegyzőkönyv 5. cikkének (1) bekezdésével, valamint az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2002. február 28-i 2002/192/EK tanácsi határozat (12) 6. cikkének (2) bekezdésével összhangban részt vesz ebben a határozatban.

               (16)

               Ez a határozat nem sérti a 2002/192/EK és a 2000/365/EK határozatban megállapított, Írországnak és az Egyesült Királyságnak a schengeni vívmányokban való részleges részvételére vonatkozó rendelkezéseket.

               (17)

               Ciprus tekintetében ez a határozat a 2003-as csatlakozási okmány 3. cikkének (2) bekezdése értelmében a schengeni vívmányokon alapuló, illetve azokkal egyéb módon összefüggő jogi aktus.

               (18)

               Meg kell jegyezni, hogy a járművek forgalmi engedélyének kiadására hatáskörrel rendelkező tagállami szolgálatoknak a Schengeni Információs Rendszer második generációjához (SIS II) való hozzáféréséről szóló, 2006. december 20-i 1986/2006/EK európai parlamenti és a tanácsi rendeletet (13) – annak 3. cikke alapján – a 2007/533/IB határozat 71. cikkének (2) bekezdésében megállapított időponttól kell alkalmazni,

         ELFOGADTA EZT A HATÁROZATOT:
   1. cikk
   A 2007/533/IB határozat a SIS 1+-ban részt vevő tagállamokra 2013. április 9-től alkalmazandó.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. március 7-én.

            a Tanács részéről

            az elnök

         A. SHATTER

      (1)  HL L 205., 2007.8.7., 63. o.

      (2)  HL L 359., 2012.12.29., 21. o.

      (3)  HL L 71., 2013.3.14., 1. o.

      (4)  HL L 112., 2010.5.5., 31. o.

      (5)  HL L 176., 1999.7.10., 36. o.

      (6)  HL L 176., 1999.7.10., 31. o.

      (7)  HL L 53., 2008.2.27., 52. o.

      (8)  HL L 53., 2008.2.27., 1. o.

      (9)  HL L 160., 2011.6.18., 21. o.

      (10)  HL L 160., 2011.6.18., 19. o.

      (11)  HL L 131., 2000.6.1., 43. o.

      (12)  HL L 64., 2002.3.7., 20. o.

      (13)  HL L 381., 2006.12.28., 1. o.